בשנת 2013, חתם סטפלטון ב-Mercury Nashville, חברה בת של קבוצת יוניברסל מיוזיק נאשוויל, כאמן סולו. הסינגל הראשון שלו, "", יצא באוקטובר 2013, אך לא הצליח כמצופה. הסינגל היה חלק מאלבום שהוקלט, אך מעולם לא יצא לאור. סטפלטון היה מכותבי שיר הנושא של תוכנית הרדיו The WSM All Nighter with Marcia Campbell של ערוץ WSM, "All-Nighter Comin". שירים נוספים של סטפלטון נכללו בפסקולים של מספר סרטים, בהם "יום האהבה", "אלווין והצ'יפמאנקס 4", ו-"באש ובמים".
בשנת 2013, ביצעו סיפלטון ואשתו מורגן את שירו של ויילון ג'נינגס, "Amanda", בשידור חי בגרנד אולה אופרי. בנוסף, בנובמבר 2015 הופיעו השניים הופעה קצרה ברשת NPR.
באירוע אמן השנה של CMT בשנת 2014, הופיע סטפלטון עם ליידי איי, והם ביצעו את שירו של לוק בריאן, "Drink a Beer", שכתב סטפלטון, לכבודו של בריאן, שלא יכול היה להשתתף בטקס עקב מוות במשפחתו. סטפלטון ביצע את השיר בעבר, במהלך הופעתו של בריאן בטקס פרסי CMA לשנת 2013.
קריירת סולו.
אלבום הסולו הראשון של סטפלטון, "Traveller", יצא ב-5 במאי 2015. סטפלטון, הקליט את האלבום בסטודיו A של RCA בנאשוויל, והפיק אותו יחד עם המפיק דייב קוב. באלבום, הוא ניגן בגיטרה ושר עם להקה חיה המורכבת מנגן הבס ג'יי. טי קיור (מהאחים ג'ומפסון), נגן גיטרת הפלדה הפדלית רובי טרנר, המתופף דרק מיקסון, נגן המפוחית מיקי רפאל, ואשתו מורגן סטפלטון, ששרה הרמוניות. סטפלטון הדגיש את חשיבות ההרכב של הלהקה, שהתאגדה במהלך עשיית וקידום הטלבום, ואמר כי ההיכרות שהייתה לו עם קיור ומיקסון (שכן מכיר וניגן עם קיור למעלה מ-20 שנה), יחד עם ההפקה של קוב, הוסיפו לעושרו של יצירת האלבום.
סטפלטון סיפר כי שאב השראה לעשיית האלבום מטיול לאורך המדינה שעשה לאחר מותו של אביו ב-2013. הוא אמר כי כתב את הסינגל המוביל, "Traveller", בזמן טיול עם אשתו, כאשר נסע בכביש 40 מפיניקס, אריזונה, לנאשוויל דרך ניו מקסיקו. אשתו עזרה לו לנפות את השירים שכתב לאורך 15 שנה, על מנת לבחור תשעה שירים סופיים ולהתחיל להקליטם.
סטפלטון זכה בשלושה פרסים בטקס פרסי איגוד מוזיקת הקאנטרי לשנת 2015: אלבום השנה, זמר השנה ואמן השנה החדש. בטקס פרסי ה-CMA, סטפלטון ביצע עם ג'סטין טימברלייק את גרסתו לשיר שזכה לפופולריות לאחר הופעתו של דייוויד אלן קו, "Tennessee Whiskey", וכן "Drink You Away" של טימברלייק. ההופעה, יחד עם הפרסים בו זכה באותו לילה, נחשבים לרגע מכונן בקריירה שלו, וכן נסבר כי אלו נמנים עם האירועים שהרימו אותו לגדולה לאומית. בדצמבר 2015, זכה סטפלטון בפרס פריצת השנה של CMT לשנת 2015. "Traveller" היה מועמד לפרס הגראמי לאלבום השנה, וזכה בקטגוריות אלבום הקאנטרי הטוב ביותר, ובהופעת סולו הקאנטרי הטוב ביותר. הוא גם זכה בפרסי האקדמיה למוזיקת קאנטרי, בקטגוריית אלבום השנה. "Traveller" הוא אלבום הקאנטרי הנמכר ביותר לשנת 2016, לאחר שנמכרו בסך הכל כ-2 מיליון עותקים מקומיים נכון ליולי 2017.
בשנת 2016, תרמו סטפלטון ואשתו את השיר "You Are My Sunshine", לפרויקט האוסף של דייב קוב, "Southern Family". באותה השנה, שיתף סטפלטון פעול עם ג'ייק אוון בשיר "If He Ain't Gonna Love You", שנכנס לאלבמו של אוון, "American Love". במרץ 2016, הופיע סטפלטון על הבמה המרכזית בפסטיבל "קאנטרי לקאנטרי" באירופה, יחד עם אנדרו קומבס, קייסי מאסגרייבס והאמן המוביל, אריק צ'רץ'. בנוסף, היה סטפלטון האורח המוזיקלי בפרק של סאטרדיי נייט לייב ששודר ב-16 בינואר 2016, לצד המנחה אדם דרייבר. בפרק, הוא ביצע את "Parachute" ו-"Nobody to Blame" מהאלבום.
בינואר 2016, ביצע סטפלטון את "Either Way", שיר שכתב עם קנדל מארוול וטים ג'יימס, בסמינר הרדיו הכפרי של רדיו הקאנטרי בנאשוויל. השיר הוקלט בעבר על ידי לי אן וומאק, ונכלל באלבומה משנת 2008, "Call Me Crazy". השיר נכנס לאלבום האולפן השני של סטפלטון, ', שיצא לאור ב-5 במאי 2017, וקיבל את שמו מסטודיו RCA A של נאשוויל, שם הוא הוקלט, בחורף 2016-17. באותו החודש, החל סטלפטון את סיבוב ההופעות שלו, All-American Road Show Tour. האלבום הוסמך לתואר זהב בארצות הברית כחודש שלאחר מכן, וכן העניק לסטפלטון את פרס ה-CMA השני שלו לאלבום השנה, והפך לאלבום הקאנטרי הנמכר ביותר של השנה. אלבום האולפן השלישי שלו, ' יצא ב-1 בדצמבר 2017. שני האלבומים הגיעו למקום השני במצעד הבילבורד 200 האמריקאי.
ב-27 בינואר 2018, היה סטפלטון אורח מוזיקלי בסאטרדיי נייט לייב בפעם השנייה, וביצע שירים מתוך "From a Room: Volume 2" עם סטרוג'יל סימפסון. בחודש מרץ, הגיע הסינגל "Broken Halos" מתוך "From a Room: Volume 1" לראש מצעד הקאנטרי איירפליי. בנוסף, הוא זכה בפרסי שיר השנה וסינגל השנה בטקס פרסי CMA ה-52, וכן בפרס זמר השנה, בפעם הרביעית.
ב-28 באוגוסט 2020, הוציא סטפלטון סינגל בשם "Starting Over", שיר אותו ביצע בעבר בסיבובי הופעות. זהו הסינגל המוביל מאלבום האולפן הרביעי שלו, הנושא את אותו השם. זהו הסינגל הראשון שהוציא סטפלטון מאז "Millionaire" משנת 2018. לאחר מכן, ב-25 בספטמבר 2020, פרסם סטפלטון את הסינגל שיווקי "Cold", לקידום האלבום.
פרויקטים אחרים ושיתופי פעולה.
סטפלטון היה שותף לכתיבת שלושה שירים מאלבום האולפן החמישי של ג'סטין טימברלייק משנת 2018, "Man of the Woods", בהם שיתוף הפעולה של השניים, "Say Something", שהגיע למקום התשיעי במצעד הבילבורד הוט 100 האמריקאי. באותה שנה, הקליפ סטפלטון קאבר לשירו של אלטון ג'ון, "I Want Love", שנכלל באלבום האוסף "Revamp &amp; Restoration".
סטפלטון הופיע בתפקיד אורח בפרק השלישי של העונה השמינית של משחקי הכס, "The Long Night".
ב-6 באוגוסט 2019, הזמין ג'ון מאייר את סטפלטון לבמה בהופעה שלו, לביצוע שיר ששניהם כתבו יום קודם לכן, בשם "I Just Remembered That I Didn't Care", שעדיין לא הוקלט רשמית באולפן. סטפלטון נשאר על הבמה לאחר מכן, לשירו של מאייר, "Slow Dancing in a Burning Room".
במהלך 2019 ו-2020, סטפלטון הקליט וכתב שירים עם מייק קמפבל, לשעבר הגיטריסט של טום פטי ושוברי הלבבות, שעובד כעת עם פרויקט הסולו שלו, The Dirty Knobs. בעבר, קמפבל וחברו ללהקה, בנמונט טנץ', ניגנו באלבום של סטפלטון, "Starting Over". בנוסף, הופיע סטפלטון ב- "Wreckless Abandon", של ה-Dirty Knobs.
ב-5 באוגוסט 2021, הוכרז סטפלטון כאמן אורח בהוצאה החוזרת של אלבומה הרביעי של טיילור סוויפט, "", בשיר "I Bet You Think About Me".
אמנות.
סטפלטון ציין כי ההשפעות המוזיקליות שלו נעות בין אאוטלאו קאנטרי, בלוגראס, רוק אנד רול ובלוז. כתבים מהמגזינים "NPR" ו-"Paste" תיארו את הסאונד של סטפלטון כתערובת של קאנטרי, רוק קלאסי ומוזיקת נשמה דרומית. לפני שיצא לסולו, סטפלטון הוביל את להקת הבלוגראס הפרוגרסיבית SteelDrivers ולהקת הרוק אנד רול האחים ג'ומפסון. אלבום הסולו הראשון שלו, "Traveller", הוא מסוג אולד-סקול קאנטרי, רוק דרומי ובלוגראס, והאלבום השני שלו, "From A Room: Volume 1" מתמקד בקאנטרי, בלוז ורוטס רוק. בשני האלבום, ניגון סטפלטון בגיטרה אקוסטית ובגיטרה חשמלית.
סטפלטון הוא זמר מוזיקת נשמה עם טווח ווקאלי מסוג טנור. לאחר אחת מההופעות שלו בשנת 2015, תיאר כתב לוס אנג'לס טיימס רנדי לואיס את שירתו "בסגנון הנוט-בנדינג של הקאנטרי הדומה לאקספרסיוניזם הבלוז וה-R&amp;B של מרלה האגרד ולפטי פריזל, ששוכלל על ידי ריי צ'ארלס", בעוד ניגון הגיטרה שלו מעורר "זיכרונות של רוקר הטקסס בלוז סטיבי ריי וון". סטפלטון ציין את צ'ארלס, אוטיס רדינג ופרדי קינג כחלק מהשפעותיו המוזיקליות, יחד עם אמני הקאנטרי מקנטקי, קית' ויטלי, דווייט יואקם ופטי לובלס: "הרשימה נמשכת ונמשכת. השמות האלה הם רק חלק מהחיים בקנטאקי. אתה לא יכול שלא להיות מודע להם ולהיות מושפע מהם".
חיים אישיים.
סטפלטון נשוי לזמרת-יוצרת מורגן סטפלטון, שכתבה את הסינגל "Don't Forget to Remember Me" של קארי אנדרווד משנת 2006. בני הזוג נפגשו כשעבדו בבתי הוצאה לאור סמוכים, נישאו בשנת 2007, ומתגוררים בנאשוויל. באוקטובר 2017, הודיעו בני הזוג כי הם מצפים לתאומים. ב-15 באפריל 2018, יום הולדתו ה-40 של סטפלטון, הודיעה המנחה ריבה מקנטייר בשידור חי בטקס פרסי האקדמיה למוזיקת קאנטרי ה-53 כי נולדו לו תאומים. ב-2 בנובמבר 2018, בהופעה שלו במדיסון סקוור גארדן, הודיע סטפלטון הודיע שהוא ואשתו מצפים לילדם החמישי; הוא חזר על ההודעה בטקס פרסי איגוד מוזיקת הקאנטרי, ב-18 בנובמבר 2018. ב-12 במאי 2019, נולד בנם החמישי של הזוג. לסטפלטון היה כלב בשם מגי, עליו כריס כתב את השיר "Maggie's Song", שנכלל באלבומו הרביעי, "Starting Over".
פרסים והוקרה.
סטפלטון זכה והיה מועמד לפרסים רבים. בין היתר, זכה סטפלטון בחמישה פרסי גראמי, שבעה פרסי האקדמיה למוזיקת קאנטרי, עשרה פרסי איגוד מוזיקת הקאנטרי, חמישה פרסי המוזיקה של בילבורד, ושני פרסי המוזיקה של iHeartRadio. על עבודתו כמלחין הוא זכה בתשעה פרסי האגודה האמריקאית למלחינים, מחברים ומוציאים לאור, בהם פרס ואנגארד.
התעמלות אמנותית באולימפיאדת לונדון (2012) – קרב רב אישי
תחרות ההתעמלות האמנותית באולימפיאדת לונדון (2012) – קרב רב אישי התקיימה בארנה של ומבלי בלונדון, הממלכה המאוחדת, כאשר ההכשרה התקיימה ב-9 וב-10 באוגוסט והגמר התקיים יומיים לאחר מכן, ב-11 באוגוסט.
פורמט התחרות.